stanford-oval/wikipedia huggingface dataset:
Kinuko Y. Craft

| Kinuko Y>  Craft.Henkilötiedot |
| --- | --- |
Syntynyt: 1940
Kansalaisuus:  yhdysvaltalainen
Taiteilija
Ala:  kuvataiteilija, kuvittaja
Aiheesta muualla
www.kycraft.com
Kinuko Yamabe Craft (s. 1940 Kanazawa, Japani) on yhdysvaltalainen taiteilija ja kuvittaja. Hän on kuvittanut erityisesti fantasiaan ja kansanperinteeseen liittyviä aiheita. Hän on tehnyt kansikuvia muun muassa Patricia A. McKillipin kirjoihin ja kuvittanut satukirjoja. Hänen tunnusmerkkejään ovat runsaat yksityiskohdat ja taiteen historiasta ammentava tyyli. Craft on saanut vaikutteita etenkin renessanssin taiteesta kuten Leonardo da Vincilta. Muita vaikuttajia ovat uusklassismi, romantiikka, symbolismi, prerafaeliitit sekä Hudson River -koulukunta.
Elämä ja ura

Craft suoritti maalaustaiteen tutkinnon Japanissa 1962. 1960-luvun alussa hän opiskeli muotoilua ja kuvittamista Chicagossa puolentoista vuoden ajan. Tämän jälkeen hän työskenteli chicagolaisissa kaupallisissa studioissa. Vuosikymmenen lopulta lähtien hän toimi itsellisenä aikakauslehti- ja mainoskuvittajana. 1990-luvun alusta lähtien hän on keskittynyt lastenkirjoihin, fantasiakirjojen kansikuviin ja julisteisiin. Hänen kuvittamiaan satukirjoja on julkaistu englanninkielisissä maissa, Kreikassa, Kiinassa ja Koreassa. Hänen maalauksiaan on käytetty myös kalentereissa, postikorteissa ja muissa tuotteissa. Craft on pitänyt useita näyttelyitä ja hänen maalauksiaan on muun muassa Smithsonian American Art Museumin kokoelmissa. Hän on saanut muun muassa useita kulta- ja hopeamitaleita Yhdysvaltain kuvittajien järjestöltä. Craft on ollut viisi kertaa ehdolla parhaan taiteilijan World Fantasy -palkinnon saajaksi.
Nykytaiteessa Craft on sanonut arvostavansa muun muassa N. C. Wyethin, Kay Nielsenin, George Tookerin, Jared Frenchin ja Gerhard Richterin teosten fantastisia ja runollisia aineksia.
Teoksia > Taidekirja

Craft, Kinuko: Kinuko Craft Drawings and Paintings: v. 1.  London:  Imaginosis, 2007.  ISBN 0-9779956-1-5
Teoksia > Kuvitettuja satukirjoja

Cupid and Psyche.  (Teksti: Charlotte Craft)  HarperCollins, 1996.  ISBN 0-688-13163-8
King Midas and the Golden Touch.  (Teksti: Charlotte Craft)  HarperCollins, 1999.  ISBN 0-688-13166-2
Cinderella.  (Teksti: Kinuko Y. Craft)  Chronicle Books, 2000.  ISBN 1-58717-004-3
Sleeping Beauty.  (Teksti: Mahlon F. Craft)  HarperCollins, 2002.  ISBN 1-58717-121-X
The Twelve Dancing Princesses.  (Teksti: Marianna Mayer)  HarperCollins, 1989.  ISBN 0-688-08051-0
Baba Yaga and Vasilisa the Brave.  (Teksti: Marianna Mayer)  HarperCollins, 1994.  ISBN 0-688-08500-8
Pegasus.  (Teksti: Marianna Mayer)  HarperCollins, 1998.  ISBN 0-688-13382-7
The Adventures of Tom Thumb.  (Teksti: Marianna Mayer)  Chronicle Books, 2001.  ISBN 1-58717-064-7
Aiheesta muualla

Kotisivut (englanniksi)
Kinuko Y. Craftin kuvia Ten Dreams -sivustolla (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Israel  Yhdysvallat  Kreikka  Korea  Alankomaat 
Muut:  Europeana  SNAC  IdRef
294 eaa.

| --- | --- |
Vuosisadat: 300-luku eaa. · 200-luku eaa. · 100-luku eaa.
Vuosikymmenet: 300-luku eaa. · 290-luku eaa. · 280-luku eaa. · 270-luku eaa. · 260-luku eaa. · 250-luku eaa. · 240-luku eaa. · 230-luku eaa. · 220-luku eaa. · 210-luku eaa. · 200-luku eaa. · 190-luku eaa.
Vuodet: 300 eaa. · 299 eaa. · 298 eaa. · 297 eaa. · 296 eaa. · 295 eaa. · 294 eaa. · 293 eaa. · 292 eaa. · 291 eaa. · 290 eaa. · 289 eaa. · 288 eaa. · 287 eaa. · 286 eaa. · 285 eaa. · 284 eaa. · 283 eaa. · 282 eaa. · 281 eaa. · 280 eaa. · 279 eaa. · 278 eaa. · 277 eaa. · 276 eaa. · 275 eaa. · 274 eaa. · 273 eaa. · 272 eaa. · 271 eaa. · 270 eaa. · 269 eaa. · 268 eaa. · 267 eaa. · 266 eaa. · 265 eaa. · 264 eaa. · 263 eaa. · 262 eaa. · 261 eaa. · 260 eaa. · 259 eaa. · 258 eaa. · 257 eaa. · 256 eaa. · 255 eaa. · 254 eaa. · 253 eaa. · 252 eaa. · 251 eaa. · 250 eaa. · 249 eaa. · 248 eaa. · 247 eaa. · 246 eaa. · 245 eaa. · 244 eaa. · 243 eaa. · 242 eaa. · 241 eaa. · 240 eaa. · 239 eaa. · 238 eaa. · 237 eaa. · 236 eaa. · 235 eaa. · 234 eaa. · 233 eaa. · 232 eaa. · 231 eaa. · 230 eaa. · 229 eaa. · 228 eaa. · 227 eaa. · 226 eaa. · 225 eaa. · 224 eaa. · 223 eaa. · 222 eaa. · 221 eaa. · 220 eaa. · 219 eaa. · 218 eaa. · 217 eaa. · 216 eaa. · 215 eaa. · 214 eaa. · 213 eaa. · 212 eaa. · 211 eaa. · 210 eaa. · 209 eaa. · 208 eaa. · 207 eaa. · 206 eaa. · 205 eaa. · 204 eaa. · 203 eaa. · 202 eaa. · 201 eaa. · 200 eaa. · 199 eaa.
Tapahtumia

Demetrios I nousi Makedonian valtaistuimelle.
Carl Cronstedt

Carl Olderman Cronstedt, Helena Arnellin maalaama muotokuva 1740-luvulta, Suomen kansallismuseo.
Carl Cronstedt (1672 Tukholma – 1750 Tukholma) oli ruotsalainen kenraali ja vapaaherra. Hän toimi Suomen joukkojen ylipäällikkönä vuosina 1739–1740. Poliittisesti Cronstedt oli lähellä hattupuoluetta. Hänen kuolemansa jälkeen levisi huhu, jonka mukaan Cronstedt olisi ampunut Ruotsin kuninkaan Kaarle XII:n.
Elämäkerta

Cronstedtin puoliso oli Elisabet Arnell. Cronstedt jäi suuressa Pohjan sodassa sotavangiksi Pultavan taistelussa, mutta hän vapautui taistelun jälkeen tapahtuneessa vankien vaihdossa.
Elämäkerta > Suomen armeijan ylipäällikkönä

Cronstedt valittiin Suomen joukkojen ylipäälliköksi Axel Löwenin jälkeen. Cronstedt oli tällöin jo vanha ja sairas, mutta hänet nimettiin tehtävään, koska monet häntä ansioituneemmat ehdokkaat kieltäytyvät virasta. Hänen tehtävänään oli tehdä sotavalmisteluja Suomessa, sillä vuoden 1738 valtiopäivillä valtaannoussut hattupuolue aikoi julistaa sodan Venäjälle. Cronstedt saapui Suomeen 1. elokuuta 1739. Ensimmäisissä tarkastuksessaan hän havaitsi, että sotilaiden musketit olivat huonoja, rajalinnoitukset olivat rapistuneita ja rakennusmateriaalien puute oli keskeyttänyt sotilaiden parakkien rakennustyöt.
Cronstedtin suunnittelema puolustus perustui sotilastopografiseen ajatteluun, jonka mukaan Ruotsin kannatti puolustaa Kymijoen suuntaista linjaa. Cronstedt vakuutti kuninkaan ja neuvoston siitä, että Haminaa ja Lappeenrantaa ei pystyttäisi linnoittamaan riittävän vahvasti ajoissa, joten niiden linnoittamiseen ei kannattanut tuhlata voimia. Sen sijaan hän halusi varustaa kauemmas itärajasta linnoitusketjun, jolloin linnoituksia olisi helpompi ylläpitää ja piirittäjällä olisi pitemmät huoltoyhteydet Venäjälle ja näin huoltokuljetuksia olisi helpompi häiritä. Cronstedt ehdotti Olavinlinnan, Hämeenlinnan ja Helsingin linnoittamista. Tuloksena oli rajan linnoitusten parannustöiden keskeyttäminen, mutta uuden linnoitusketjun rakentamiseksi ei ohjattu voimavaroja.
Kun Cronstedt tarkasti Haminan, Olavinlinnan ja Lappeenrannan linnoitukset hän kirjoitti Tukholmaan, että niiden puolustuskuntoon laittaminen kestäisi neljä vuotta. Hän kirjoitti kuninkaalle, että Tukholmassa suhtauduttiin kevytmielisesti sotavalmisteluihin ja pyysi että kuningas peruisi suunnitellun sodan. Cronstedt yritti parantaa sotavalmiutta säännöstelemällä elintarvikkeita ankarasti ja pidensi elintarvikkeiden vientikieltoa. Cronstedt antoi määräyksen omavaltaisesti, ennen kuin valtaneuvosto teki asiasta päätöksen. Cronstedt ei kuitenkaan saanut varoja elintarvikkeiden ostoon ja samaan aikaan sotavalmistelujen aiheuttama kysyntä nosti elintarvikkeiden hintoja. Lisäksi näytti siltä, että kesällä 1740 Suomea uhkaisi kato ja rehun puute. Elintarvikeongelman vuoksi sotilaita ei voitu koota yhteen paikkaan, vaan he joutuivat pysyttelemään puustelleissaan mahdollisimman pitkään.
Päätös Cronstedtin vapauttamisesta Suomen armeijan ylipäällikön tehtävistä tehtiin 21. heinäkuuta 1740. Uudeksi ylipäälliköksi nimettiin Charles Emil Lewenhaupt. Väliaikaiseksi ylipäälliköksi tuli kenraaliluutnantti Henrik Magnus von Buddenbrock.
Julio Ricardo Cruz

| Henkilötiedot |
| --- | --- | --- |
Syntymäaika: 10. lokakuuta 1974 (ikä 50)
Syntymäpaikka: Santiago del Estero, Argentiina
Pelipaikka: hyökkääjä
Pituus: 190 senttimetriä
Lempinimi: El Jardinero (Puutarhuri)
Junioriseurat
: Banfield
Seurat
| Vuodet | Seura | O (M) |
| 1993–1996 1996–1997 1997–2000 2000–2003 2003–2009 2009–2010 | Banfield River Plate Feyenoord Bologna Inter Lazio  | 64 (16) 29 (17) 86 (44) 88 (27) 129 (49) 25 (4) |
Maajoukkue
| 1997–2008 | Argentiina | 22 (4) |
 Seurajoukkueuran tilastot kattavat vain kansalliset sarjat, päivitetty 23. joulukuuta 2007.  Maajoukkueuran tilastot päivitetty 28. toukokuuta 2007.
Julio Ricardo Cruz (s. 10. lokakuuta 1974 Santiago del Estero, Argentiina) on argentiinalainen jalkapalloilija, joka pelasi seuratasolla kotimaansa lisäksi Alankomaissa ja Italiassa sekä kuului Argentiinan maajoukkueeseen. 190 senttimetriä pitkä Cruz pelasi hyökkääjänä.
Fyysisestä pelistään tunnettu Cruz aloitti ammattilaisuransa Banfieldissä vuonna 1993, ja vuonna 1996 hän siirtyi yhteen Etelä-Amerikan tunnetuimmista ja parhaista joukkueista, River Plateen. Vuonna 1997 hän muutti Eurooppaan, alankomaalaisen Feyenoordin joukkueeseen, jossa hän esitteli maalintekotaitoaan tekemällä maalin keskimäärin joka toisessa ottelussaan. Italialainen Bologna hankki Cruzin vuonna 2000. Hänellä oli jonkin verran sopeutumisvaikeuksia italialaiseen pelityyliin, mutta alkuvaikeuksien jälkeen hän nousi omalle tasolleen. Siitä huolimatta  maalimäärät jäivät pienemmiksi kuin Feyenoordissa.
Vuonna 2003 Cruz siirtyi milanolaiseen huippuseura Interiin. Interissä peliaika oli alusta lähtien kortilla, ja Cruz sai tyytyä varamiehen tai vaihtomiehen rooliin. Ensimmäisten kahden kauden aikana hän tekikin vain 12 maalia. Tilaisuuden saatuaan hän oli kuitenkin tehokas. Tästä on hyvänä esimerkkinä 1. marraskuuta 2005 pelattu Mestarien liigan ottelu Portoa vastaan. Adrianon tilalle vaihdettu Cruz käänsi kahdella maalillaan 0-1 -tappioaseman 2-1 -voitoksi puolessa tunnissa.
Vuoden 2005 talvella Cruz oli siirtohuhujen kohteena, koska hänen sopimuksensa oli päättymässä. Muun muassa Romaan yhdistetty Cruz kuitenkin katkaisi huhuilta siivet allekirjoittamalla helmikuussa kesään 2008 ulottuvan jatkosopimuksen.
31.7.2009 Cruz siirtyi Lazioon tehden kahden vuoden sopimuksen. 8. elokuuta 2009 Cruz voitti Lazion paidassa Italian Super Cupin vanhaa seuraansa Interiä vastaa käydyssä ottelussa, joka päättyi Lazion 2-1 voittoon, hän tuli kentälle vaihdosta ottelun 72. minuutilla. Loukkaantumisista kärsien Cruz ja Lazio purkivat sopimuksen kesällä 2010. Cruz on vapaa pelaaja.
Argentiinan maajoukkueessa Cruz on pelannut 17 ottelua ja tehnyt niissä kolme maalia. Maajoukkuedebyyttinsä hän teki 2. huhtikuuta 1997 ottelussa Boliviaa vastaan. Cruz oli mukana MM-kisoissa 2006. Hänet vaihdettiin kisoissa kentälle alkulohko-ottelussa Alankomaita vastaan ja puolivälieräottelussa Saksaa vastaan. Yhteensä Cruz pelasi noissa otteluissa runsaat 60 minuuttia.
Aiheesta muualla

Cruz 2006 MM-kisojen sivuilla (englanniksi)
Cruz FootballDatabase-tietokannassa (englanniksi)
Cruz Internazionalen sivuilla (Arkistoitu – Internet Archive) (englanniksi)
Argentiinan joukkue – Copa América 1997
1 Bassedas |
2 Berizzo |
3 Berti |
4 Calderón |
5 Cardoso |
6 Cardozo |
7 Cruz |
8 Delgado |
9 Gallardo |
10 González |
11 Husaín |
12 López |
13 Martínez |
14 Monserrat |
15 Ojeda |
16 Pellegrino |
17 Pineda |
18 Posse |
19 Roa |
20 Rotchen |
21 Vivas |
22 Zapata |
Valmentaja Passarella
Argentiinan joukkue – Jalkapallon MM-kilpailut 2006
1 Abbondanzieri |
2 Ayala |
3 Sorín |
4 Coloccini |
5 Cambiasso |
6 Heinze |
7 Saviola |
8 Mascherano |
9 Crespo |
10 Riquelme |
11 Tévez |
12 Franco |
13 Scaloni |
14 Palacio |
15 Milito |
16 Aimar |
17 Cufré |
18 Rodríguez |
19 Messi |
20 Cruz |
21 Burdisso |
22 González |
23 Ustari |
Valmentaja Pekerman
Cudell

Cudell vuodelta 1899.
Cudell Motoren-Gesellschaft mbH oli saksalainen yritys, joka valmisti autoja vuosina 1898–1908. Vuoteen 1905 autot valmistettiin Aachenissa, mutta Berliinissä koottiin muutamia yksilöitä varsinaisen valmistuksen jo päätyttyä.
Yrityksen perusti autotekniikan uranuurtaja Max Cudell. Hän hankki aluksi valmistuslisenssin De Dionin moottoreihin ja  ajoneuvoihin. Vuonna 1899 esiteltiin De Dionin lisenssiin perustunut, 3,5-hevosvoimainen voiturette. Vuonna 1904 Cudell aloitti itse suunniteltujen autojen valmistuksen. Vuonna 1905 Berliinin autonäyttelyssä esiteltiin Karl Slevogtin suunnittelema Phönix, jota pidettiin sensaationa, sillä sen moottorissa oli viisi runkolaakeria ja kansiventtiilit. Autoja valmistui kuitenkin vain muutamia yksilöitä, sillä yritys lopetti autojen valmistuksen muutamaa kuukautta myöhemmin. Cudellin berliiniläinen haaraliike kuitenkin rakensi pienen määrän autoja, joista viimeiset valmistuivat vuonna 1908.
Crystal (nimi)

| Crystal |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Chrystal, Krystal, Krystle 
Nimen alkuperä:  kreik. krýstallos ’jää’, ’vuorikristalli’
Infobox OKNimi-testi OK: 
Crystal on naisen etunimi. Se pohjautuu kidettä ja kristallilasia tarkoittavaan englannin kielen sanaan crystal. Lähtömuotona on kreikan krýstallos, joka merkitsee jäätä ja vuorikristallia.
Digi- ja väestötietoviraston mukaan Suomessa on syyskuuhun 2021 mennessä tilastoitu noin 60–70 Crystal-nimistä naista.
Tunnettuja Crystaleja

Crystal Bradford (s. 1993), yhdysvaltalainen koripalloilija
Crystal Chow (s. 1986), hongkongilainen toimittaja ja aktivisti
Crystal Cox (s. 1979), yhdysvaltalainen pikajuoksija
Crystal Dunn (s. 1992), yhdysvaltalainen jalkapalloilija ja olympiamitalisti
Crystal Kay (s. 1986), japanilainen poplaulaja
Crystal Scales (s. 1971), yhdysvaltalainen ääninäyttelijä
Hernán Crespo

| 0 | 1 | 2 |
| --- | --- | --- |

Henkilötiedot
Koko nimi: Hernán Jorge Crespo
Syntymäaika: 5. heinäkuuta 1975 (ikä 49)
Syntymäpaikka: Florida, Buenos Aires, Argentiina
Pelipaikka: Hyökkääjä
Pituus: 183 senttimetriä
Seura
Seura: Modena (päävalmentaja)
Seurat
| Vuodet | Seura | O (M) |
| 1993–1996 1996–2000 2000–2002 2002–2003 2003–2008 2004–2005 2006–2008 2008–2009 2009–2010 2010–2012. | River Plate Parma Lazio Internazionale Chelsea → Milan → Internazionale Internazionale Genoa Parma | 62 (24) 116 (62) 54 (39) 17 (7) 50 (20) 28 (11) 49 (18) 14 (2) 16 (5) 25 (8) |
Maajoukkue
| 1995–2007 | Argentiina | 64 (35) |
 Seurajoukkueuran tilastot kattavat vain kansalliset sarjat, päivitetty 8. tammikuuta 2011.
| Mitalit> Maa:   Argentiina.Miesten jalkapallo. Olympialaiset  | Mitalit> Maa:   Argentiina.Miesten jalkapallo. Olympialaiset  | Mitalit> Maa:   Argentiina.Miesten jalkapallo. Olympialaiset  | Maa:   Argentiina> Miesten jalkapallo. |
| --- | --- | --- | --- |
|  Hopeaa | Atlanta 1996 | Jalkapallo |  |
Hernán Jorge Crespo (s. 5. heinäkuuta 1975 Florida, Buenos Airesin maakunta, Argentiina) on argentiinalainen jalkapalloilija, joka pelasi hyökkääjänä kotimaansa lisäksi Italiassa ja Englannissa. Crespon lempinimi on Valdanito eli pikku-Valdano hyökkääjä Jorge Valdanon mukaan.
Crespo on  Pelén laatimalla FIFA 100 -listalla maailman parhaista jalkapalloilijoista.
Seurajoukkueura

Crespo debytoi vuonna 1993 River Platessa, missä hän teki 25 ottelussa 13 maalia ja voitti syysmestaruuden (Apertura), kuten myös vuosina 1994 ja 1996. Vuonna 1996 hän voitti River Platen riveissä Copa Libertadoresin. Elokuussa 1996 Crespo voitti Argentiinan joukkueessa hopeaa Atlantan olympialaisissa ja siirtyi Italiaan Parmaan. Parmassa Crespo voitti vuonna 1999 sekä Italian cupin että UEFA Cupin. Vuonna 2000 hän siirtyi 35 miljoonan punnan siirtosummalla Lazioon, missä teki ensimmäisellä kaudellaan 26 maalia. Syyskuussa 2002 hän siirtyi 40 miljoonalla punnalla Internazionaleen.
Chelsean kanssa Crespo teki sopimuksen elokuussa 2003. Hän ei saanut joukkueessa kovinkaan paljon peliaikaa ja 2004 José Mourinhon tultua joukkueen manageriksi hän siirtyi vuodeksi lainalle Milaniin. Eräs Crespon muistettavimmista suorituksista Milanissa olivat kaksi maalia Mestarien liigan loppuottelussa Liverpoolia vastaan, vaikka Milan lopulta hävisikin ottelun.
Kaudeksi 2005–2006 Crespo siirtyi takaisin Chelseaan ja sittemmin vakiinnutti paikkansa Valioliigan mestaruuden voittaneessa joukkueessa. Crespon itsensä mukaan hän ei kuitenkaan sopeutunut kenttien ulkopuoliseen elämään Englannissa niin hyvin kuin Italiassa ja niinpä hän palasi Interin paitaan kahden vuoden lainasopimuksella kesällä 2006. Chelsea vapautti Crespon kesällä 2008 ja hän teki Interin kanssa vuoteen 2010 ulottuvan sopimuksen.
Kaudella 2007–2008 Crespon peliaika Interissä väheni ja miehen jatko sinimustissa on epävarmaa, sillä Interin käskyttäjäksi kesällä 2008 siirtynyt Mourinho ei muun muassa nimennyt Crespoa lainkaan Mestarien liigaan osallistuvaan joukkueeseen.
Tammikuussa 2010 Crespo palasi takaisin vanhaan seuraansa Parmaan edustettuaan kesästä 2009 lähtien Genoaa. 
Vuonna 2012 hänen pelaajauransa päättyi, ja hän suunnitteli valmentamista.
Seurajoukkueura > Maajoukkueura

Argentiinan maajoukkueessa Crespo pelasi 64 ottelua ja teki niissä 35 maalia vuosina 1995–2007. Hän osallistui vuosien 1998, 2002 ja 2006 MM-kilpailuihin. Vuoden 2002 kisoissa hän tuli vaihtopelaajana kentälle Argentiinan kaikissa kolmessa ottelussa ja teki tasoitusmaalin viimeisessä ottelussa Ruotsia vastaan, mikä ei kuitenkaan riittänyt viemään Argentiinaa jatkoon. Vuoden 2006 kisoissa hän pelasi avauskokoonpanossa neljässä ottelussa mutta ei pelannut lainkaan viimeisessä alkulohko-ottelussa Argentiinan jo varmistettua jatkopaikkansa, ja maaleja hän teki alkulohkossa kaksi sekä neljännesvälieräottelussa Meksikoa vastaan yhden. Crespo päätti maajoukkueuransa vuoden 2007 Copa Américaan.
Aiheesta muualla

Crespon esittely Internazionalen sivustolla (Arkistoitu – Internet Archive) (englanniksi)
Crespon tilastoja Football Database -sivustolla (englanniksi)
Argentiinan joukkue – Kesäolympialaiset 1996
1 Bossio |
2 Ayala |
3 Chamot |
4 Zanetti |
5 Almeyda |
6 Sensini |
7 C. López |
8 Simeone |
9 Crespo |
10 Ortega |
11 Morales |
12 Cavallero |
13 Pineda |
14 Paz |
15 Bassedas |
16 G. López |
17 Delgado |
18 Gallardo |
Valmentaja Passarella
Argentiinan joukkue – Jalkapallon MM-kilpailut 1998
1 Roa |
2 Ayala |
3 Chamot |
4 Pineda |
5 Almeyda |
6 Sensini |
7 López |
8 Simeone |
9 Batistuta |
10 Ortega |
11 Verón |
12 Burgos |
13 Paz |
14 Vivas |
15 Astrada |
16 Berti |
17 Cavallero |
18 Balbo |
19 Crespo |
20 Gallardo |
21 Delgado |
22 Zanetti |
Valmentaja Passarella
Argentiinan joukkue – Jalkapallon MM-kilpailut 2002
1 Burgos |
2 Ayala |
3 Sorín |
4 Pochettino |
5 Almeyda |
6 Samuel |
7 C. López |
8 Zanetti |
9 Batistuta |
10 Ortega |
11 Verón |
12 Cavallero |
13 Placente |
14 Simeone |
15 Husaín |
16 Aimar |
17 G. López |
18 Kily |
19 Crespo |
20 Gallardo |
21 Caniggia |
22 Chamot |
23 Bonano |
Valmentaja Bielsa
Argentiinan joukkue – Jalkapallon MM-kilpailut 2006
1 Abbondanzieri |
2 Ayala |
3 Sorín |
4 Coloccini |
5 Cambiasso |
6 Heinze |
7 Saviola |
8 Mascherano |
9 Crespo |
10 Riquelme |
11 Tévez |
12 Franco |
13 Scaloni |
14 Palacio |
15 Milito |
16 Aimar |
17 Cufré |
18 Rodríguez |
19 Messi |
20 Cruz |
21 Burdisso |
22 González |
23 Ustari |
Valmentaja Pekerman
Argentiinan joukkue – Copa América 2007
1 Abbondanzieri |
2 Ayala |
3 Díaz |
4 Ibarra |
5 Gago |
6 Heinze |
7 Palacio |
8 Zanetti |
9 Crespo |
10 Riquelme |
11 Tévez |
12 Carrizo |
13 González |
14 Mascherano |
15 G. Milito |
16 Aimar |
17 Burdisso |
18 Messi |
19 Cambiasso |
20 Verón |
21 D. Milito |
22 Orión |
Valmentaja Basile
Francis Crick

| Francis Crick |
| --- | --- |

Henkilötiedot
Syntynyt: 8. kesäkuuta 1916
Kuollut: 28. heinäkuuta 2004 (88 vuotta)
Koulutus ja ura
Väitöstyön ohjaaja:  Max Perutz
Tutkimusalue:  Molekyylibiologia, DNA, fysiikka, neurotiede, biofysiikka ja perinnöllisyystiede
Palkinnot:   Nobelin lääketieteen palkinto (1962)
 Nimikirjoitus
Francis Harry Compton Crick (8. kesäkuuta 1916 Northampton – 28. heinäkuuta 2004) oli englantilainen fyysikko ja molekyylibiologi. Francis Crick, James Watson ja Maurice Wilkins saivat vuonna 1962 lääketieteen Nobel-palkinnon DNA:n molekyylirakenteen ja sen merkityksen keksimisestä.
Crick oli aloittanut väitöskirjatyönsä ennen toista maailmansotaa, mutta sota keskeytti työn. Sodan jälkeen hän otti uuden tutkimusaiheen, joka oli kolmen eri tieteenalan yhteistä reuna-aluetta. Crick nimitti alaa biologian kemialliseksi fysiikaksi, ja siinä oli kyse elämän perusosasten selvittämisestä (nykyisestä molekyylibiologiasta). Crick tutki asiaa brittiläisessä proteiinirakenteiden tutkimusprojektissa Cavendish-laboratoriossa. Ensi sijassa tutkittiin hemoglobiinin ominaisuuksia. Samassa projektissa oli mukana yhdysvaltalainen biokemisti James D. Watson, joka innosti Crickin mukaan solujen DNA:n rakenteen selvittämiseen. Vuonna 1953 he esittelivät rakenteen hypoteettisesti Nature-lehdessä. DNA:n kaksoiskierteinen rakenne on sittemmin muodostunut molekyylibiologian peruskiveksi.
Crick myönsi myöhemmin että nobelistien löytö pohjautui Rosalind Franklinin työhön.
Crick jatkoi tutkimusta selvittämällä DNA:n toimintamekanismin, jonka kuvaamiseen hänen oli selvitettävä myös RNA:n rakenne ja toiminta: DNA tekee RNA:n, joka valmistaa geenin ohjauksessa proteiinin. Tämän Crick esitti vuonna 1956.
William Astbury
Oswald Avery
Herbert Boyer
Francis Crick
Erwin Chargaff
Max Delbrück
Rosalind Franklin
Phoebus Levene
Linus Pauling
Erwin Schrödinger
James D. Watson
Maurice Wilkins
DNA
Suomennettu teos

Crick, Francis: Elämän synty.  (Life itself, 1981)  Suomentanut Ilona Sevelius. Helsinki:  Kirjayhtymä, 1983.  ISBN 951-26-2442-7
28. jalkaväkidivisioona Aosta

| 28>  jalkaväkidivisioona |
| --- | --- |

Toiminnassa:  1939 - 1943 1948-1961
Valtio:   Italia
Puolustushaarat:  maavoimat
Aselajit:  jalkaväki
Koko:  divisioona
Tukikohta:  Palermo
Lempinimi:  Aosta
28. jalkaväkidivisioona Aosta (ital. 28a Divisione Fanteria "Aosta") oli Italian kuningaskunnan maavoimien jalkaväkidivisioona toisessa maailmansodassa. Yhtymä osallistui Sisilian puolustukseen.
Perustaminen

Ensimmäisen maailmansodan päätyttyä jalkaväkiprikaati Aosta siirrettiin Sisiliaan ja se asettui uuteen varuskuntaansa Palermoon. Vuonna 1926 prikaattiin liitettiin 85. jalkaväkirykmentti Verona ja se nimettiin XXVIII jalkaväkiprikaatiksi. Prikaati ja 22. tykistörykmentti muodostivat 28. jalkaväkidivisioonan. Vuonna 1939 prikaatista siirrettiin 85. jalkaväkirykmentti ja se nimettiin 28. jalkaväkidivisioona Aostaksi. Divisioonaan kuuluivat 5. ja 6. jalkaväkirykmentti sekä 22. kenttätykistörykmentti. Se pysyi Sisiliassa tehtävänään saaren suojaaminen liittoutuneiden maihinnousulta.
Palvelus

Liittoutuneet nousivat maihin 9. heinäkuuta 1943. Divisioona oli 1. elokuuta ryhmittyneenä Sisilian pohjoisosiin Troinaan kärsittyään taisteluissa noin 850 miehen tappiot (157 kaatunutta) ja yhtymän vahvuuden ollessa noin 2700 sotilasta, joista 900 5. rykmentissä ja 1200 6. rykmentissä. Pääosa divisioonan tykistöstä oli siirretty Assiettalle. Yhdysvaltain 39. jalkaväkirykmentin kaksi pataljoona hyökkäsi Troinaan 31. heinäkuuta. Taistelussa neljä Aosta divisioonan pataljoonaa tuki saksalaisia puolustettaessa Troinaa. Everstiluutnantti Gianquinton 5. rykmentin I pataljoona osallistui taisteluun tehden useita vastahyökkäyksiä viikon aikana  ja vangiten 40 Yhdysvaltain sotilasta 4. elokuuta. 6. elokuuta lähellä Sierra Castagnaa tehdyn vastahyökkäyksen seurauksena Gianquintano palkittiin rautaristillä, mutta pataljoonan vahvuus laski 170 mieheen. Divisioonan jäänteet evakuoitiin Italian mantereelle 9.-12. elokuuta, jolloin 5. rykmentissä oli 600 ja 6. rykmentissä 700 miestä. Italian antauduttua 8. syyskuuta saksalaiset lakkauttivat divisioonan.
Divisioona perustettiin 20. syyskuuta 1944 uudelleen Sisiliassa. Siihen kuuluivat III ja IV sisäisen turvallisuuden prikaati. Divisioona nimettiin 15. elokuuta 1946 uudelleen, kun siitä muodostettiin jalkaväkiprikaati Aosta. Italian armeijaa muodostettaessa sodan jälkeen prikaati laajennettiin divisioonaksi 1. helmikuuta 1948, kunnes se taas 21. helmikuuta 1961 supistettiin prikaatiksi.
Divisioonan perinteistä huolehtii Palermoon sijoitettu mekanisoituprikaati Aosta.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:28th Infantry Division Aosta
Aiheesta muualla

Axis History Forum(englanniksi)
Käännös suomeksi